text: Prøv at være sofa-vælger
  31 oktober 2013 kl. 16.52
  I Ribe kan vælgerne prøve at være sofavælgere. De kan sidde i en valg-sofa med lokale kandidater på biblioteket.
  - Hvert parti har fået mulighed for at booke sig til en time i vores valgsofa, og her kan borgerne så spørge ham eller hende om, hvad de vil arbejde for, hvis de bliver valgt, forklarer bibliotekar Christoffer Kiilerich.
  Sofaen står klar på biblioteket i Ribe fra fredag - og helt frem til valgdagen. På SeminarieHusets hjemmeside findes en oversigt over, hvornår de enkelte kandidater sætter sig i sofaen.
  Se listen her.
  